Ons sal self en ander briewe aan Suid-Afrika bevat meer as 20 brutaal eerlike ope briewe waarin dr. Dirk Hermann, uitvoerende hoof van Solidariteit, standpunt inneem teen die onderdrukkende boeliegedrag van die Suid-Afrikaanse regering, maatskappye én individue teenoor Afrikaners.
Dit bied 'n blik op die uitdagings wat dié gemeenskap die afgelope paar jaar in die gesig staar.
ISBN: 978-1-990915-07-9 Kategorieë: Aktueel, Boeke, Dirk Hermann, Kraal Uitgewers, Politiek Tags: #OnsSalSelf, dirk hermann, Ons sal self, solidariteit
Die briewe is nie polities korrek nie, pas nie getrou by die staatsideologie in nie, aanvaar nie die kriminalisering van Afrikaners se geskiedenis nie en daag die rasideologie van die regerende party uit.
Hermann benadruk in dié bundel briewe prontuit dat daar nie langer op die regering staatgemaak moet word vir 'n beter toekoms nie – maar wat is die alternatief? Ons sal self bied broodnodige hoop én antwoorde.
"Die briewe is enersyds ontstellend oor die brutale eerlikheid daarvan, en andersyds bemoedigend oor die uitkomste wat dit meestal bewerkstellig. Die pen blyk inderdaad magtiger as die swaard te wees." – Susan Lombaard, uitvoerende hoof, Maroela Media.